Story # 13
Moses’ Birth & Flight
Story


KUZALIWA NA KUTOROKA KWA MUSA

Kutoka 1-2

Hii ni hadithi ya kuzaliwa kwa Musa.

Yusufu aliaga dunia na akazikwa huko Misri. Na familia ya Yakobo wakawa watu wengi. Waliitwa watu wa Israeli. Basi kukawa na mfalme mpya katika Misri asiyemjua Yusufu. Alipoona kwamba watu wa Israeli wakiwa wengi sana aliogopa na akawafanya watumwa.Pia alitoa agizo kwamba kila mtoto wa kiume anayezaliwa katika Israeli auwawe punde tu anapozaliwa. Lakini wakunga Waisraeli walimheshimu Mungu na hawakufanya walivyoambiwa na Farao. Bali Mungu aliwalinda kutoka na Farao. Basi Waisraeli wakaendelea kuongezeka. Waisraeli waliitwa Waebrania pia.

Basi palikuwa na familia ya Israeli kutoka ukoo wa Lawi nao wakawa na mtoto wa kiume mrembo. Walimficha kwa miezi mitatu, lakini mwishowe wakamweka katika kisafina na kukiweka kisafina hicho ukingoni mwa mto. Dada mkubwa wa mtoto huyo aliitwa Mariamu.Alikaa kwenye karibu na kisafina akitazama ni kitu kipi kingemfanyikia mtoto huyo.

Basi binti wa mfalme wa Misri alikuja kwenye mto Nile pamoja na marafiki wake, akamwona mtoto akamchukua awe mwana wake. Akamwita Musa kwa maana alimtoa kwenye maji. Mariamu akamjia binti wa mfalme na kumwuliza, “Je ungependa nikutafutie mwanamke Mwebrania kukunyonyeshea mtoto huyu?”

Binti wa mfalme akasema, “Ndiyo nitafutie mwanamke nami nitamlipa kumnyonyesha mtoto huyu.” Mtoto huyu alipokuwa mkubwa, Mama yake alimpelekea binti wa mfalme naye akawa mwana wake. Basi Musa akakulia katika jumba la mfalme wa Misri.

Musa alipokua akawa mtu mzima, siku moja alienda kuona watu wake, yaani Wahebrania. Hapo aliona Mmisri akimpiga Mwisraeli. Aliangalia pande zote asione mtu yeyote, kisha akamwua Mmisri huyo na kuuficha mwili wake. Lakini jambo hili lilijulikana naye Musa akatorokea jangwani.

Lakini Mungu aliyaona matesa ya watu wake Waisraeli, akakumbuka agano lake na Ibrahim, Isaka, na Yakobo.

